ועדת הכספים, כנסת 16, פרוטוקול מספר , 2005-07-04 15:30

יעקב ליצמן: אני הולך לעשות מבחן לוועדת בכר על החוק הזה אחרי שנסיים.

נטע דורפמן-רביב: לא יעסוק אדם בשיווק פנסיוני אלא אם כן הוא אחד מהמנויים בפסקאות 1 עד 3 שלהלן ובהתאם לתנאים המפורטים: 1.

נטע דורפמן-רביב: בעל רישיון סוכן ביטוח בענף ביטוח פנסיוני כהגדרתו בסעיף 28.א.3 בחוק הפיקוח על הביטוח שניתן לו לפי סעיף 25 או 26 לחוק האמור.

נטע דורפמן-רביב: חוק זה סוכן ביטוח פנסיוני בהתאם לתנאי הרישיון.

נטע דורפמן-רביב: 2.

נטע דורפמן-רביב: בעל רישיון סוכן שיווק פנסיוני שניתן לו לפי סעיף 6.

נטע דורפמן-רביב: בחוק זה סוכן שיווק פנסיוני שהוא עובד של גוף מוסדי כאמור בפסקה 3 במסגרת עבודתו כאמור בהתאם לתנאי הרישיון.

נטע דורפמן-רביב: 3.

נטע דורפמן-רביב: גוף מוסדי שאינו אחד מהמנויים בפסקאות 1 עד 10 של סעיף 28.א לחוק הפיקוח על הביטוח ונוגע למוצרים פנסיוניים שיש לו זיקה אליהם, בפסקאות 1 ו-2 בהגדרת זיקה, ובלבד שכל מי שעוסק בשמו בשיווק פנסיוני הוא אחד מהמנויים בפסקאות 1 ו-2. 4.

נטע דורפמן-רביב: אין בהוראות סעיפים 2 ו-3 כדי למנוע ממישהו בעל רישיון כהגדרתו בחוק הגדרת העיסוק בייעוץ השקעות יעסוק בייעוץ השקעות ובשיווק השקעות לפי העניין, כהגדרתם בחוק האמור.

נטע דורפמן-רביב: לגבי נכס פיננסי כהגדרתו בחוק.

נטע דורפמן-רביב: . 6.

נטע דורפמן-רביב: תנאים למתן רישיון סוכן שיווק פנסיוני.

נטע דורפמן-רביב: א.

נטע דורפמן-רביב: הממונה יתן רישיון סוכן שיווק פנסיוני למבקש אם רק התקיימו לגביו כל אלה: 1.

נטע דורפמן-רביב: הוא יחיד.

נטע דורפמן-רביב: 2.

נטע דורפמן-רביב: הוא בגיר.

נטע דורפמן-רביב: 3.

נטע דורפמן-רביב: הוא אזרח ישראלי או תושב ישראל.

נטע דורפמן-רביב: 4.

נטע דורפמן-רביב: הוא לא הורשע בעבירה.

נטע דורפמן-רביב: 5.

נטע דורפמן-רביב: הוא עמד בבחינות מקצועיות שנקבעו בתקנות.

נטע דורפמן-רביב: 6.

נטע דורפמן-רביב: הוא השלים התמחות במשך תקופה לפי כללים שנקבעו בתקנות.

נטע דורפמן-רביב: ב.

נטע דורפמן-רביב: הממונה לא יתן רישיון סוכן שיווק פנסיוני למבקש אף אם התקיימו לגביו התנאים שבסעיף קטן א אם אחד מאלה: 1.

נטע דורפמן-רביב: יועץ פנסיוני.

נטע דורפמן-רביב: 2.

נטע דורפמן-רביב: יועץ השקעות כהגדרתו בחוק הסדרת העיסוק בייעוץ השקעות.

נטע דורפמן-רביב: 3.

נטע דורפמן-רביב: מי שמועסק על ידי מי שאינו רשאי לקבל רישיון סוכן ביטוח פנסיוני לפי הוראות סעיף 28.א בחוק הפיקוח על הביטוח.

נטע דורפמן-רביב: 7.

נטע דורפמן-רביב: תקנות לעניין התמחות.

נטע דורפמן-רביב: א.

נטע דורפמן-רביב: תקנות לעניין סעיפים 5.א.4 ו-5, 6.א 5 ו-6 יותקנו בידי השר דרך כלל ולסוגי מבקשים.

נטע דורפמן-רביב: השר רשאי לקבוע מקרים שבהם יהיה מבקש פטור מבחינות ומחובת התמחות לפי סעיפים 5.א.4 או 5 ו-6.א 5 או 6 או משתי החובות כאחת.

נטע דורפמן-רביב: 8.

נטע דורפמן-רביב: בקשה לרישיון.

נטע דורפמן-רביב: א.

נטע דורפמן-רביב: המבקש לקבל רישיון יועץ פנסיוני או רישיון סוכן שיווק פנסיוני יגיש בקשה לממונה לקבלת רישיון מתאים.

נטע דורפמן-רביב: ב.

נטע דורפמן-רביב: בבקשה לקבלת רישיון כאמור בסעיף קטן א יכלול המבקש פרטים, מסמכים כפי שיורה הממונה.

נטע דורפמן-רביב: 9.

נטע דורפמן-רביב: החלטת הממונה בבקשה.

נטע דורפמן-רביב: א.

נטע דורפמן-רביב: סבר הממונה כי יש להיעתר לבקשה לפי סעיף 8 יתן למבקש רישיון יועץ פנסיוני או רישיון סוכן שיווק פנסיוני לפי העניין.

נטע דורפמן-רביב: סבר הממונה כי יש להתנות תנאים ברישיון כאמור יודיע למבקש ויתן לו הזדמנות להשמיע את טענותיו לפני מתן ההחלטה.

נטע דורפמן-רביב: ב.

נטע דורפמן-רביב: הממונה רשאי לתת רישיון יועץ פנסיוני או רישיון סוכן שיווק פנסיוני למבקש אף שלא מתקיימים לגביו התנאים שבסעיף 5.

נטע דורפמן-רביב: א.

נטע דורפמן-רביב: 4 או 5, 6.א 5 או 6, לפי העניין, אם שוכנע כי בשל טעמים מיוחדים ניתן לראותו ככשיר לקבלת רישיון.

נטע דורפמן-רביב: ג.

נטע דורפמן-רביב: ממונה רשאי לסרב לתת רישיון יועץ פנסיוני או רישיון סוכן שיווק פנסיוני למבקש אף אם התקיימו לגביו התנאים שבסעיף 5 או 6, לפי העניין, אם מתקיים לגביו אחד מאלה: 1.

נטע דורפמן-רביב: הוא הוכרז פסול דין או הוכרז פושט רגל בטרם ניתן לו היתר כאמור בסעיף 62 לפקודת פשיטת הרגל.

נטע דורפמן-רביב: אם הוא תאגיד ניתן לגביו צו פירוק זמני או מונה לו כונס נכסים או שהוגשה בקשה לכל אחד מאלה, ובלבד שניתנה למבקש הזדמנות להשמיע את טענותיו לפני מתן ההחלטה.

נטע דורפמן-רביב: 2.

נטע דורפמן-רביב: הוגש נגדו כתב אישום בשל עבירה וטרם ניתן פסק דין סופי בעניינו ומתנהלת נגדו חקירה פלילית בשל חשד לביצוע עבירה, ובלבד שניתנה למבקש הזדמנות להשמיע את טענותיו לפני מתן ההחלטה.

נטע דורפמן-רביב: 3.

נטע דורפמן-רביב: הממונה סבר לאחר התייעצות עם הוועדה ולאחר שניתנה למבקש הזדמנות להשמיע את טענותיו לפניה כי קיימות נסיבות שבשלהן אין הוא ראוי לשמש כבעל רישיון יועץ פנסיוני או כבעל רישיון סוכן שיווק פנסיוני בשים לב לדרישות המקצוע.

נטע דורפמן-רביב: 10.

נטע דורפמן-רביב: ביטול רישיון או התלייתו או התניית תנאים בו.

שמעון וייס: פסקה 3 הזאת סתומה, כללית, בלתי ברורה לחלוטין.

שמעון וייס: זה עוד מלכתחילה לא נותנים לו רישיון.

יואל בריס: היום חלק מחקיקה הישנה שעוסקת, כולל בנושא של סוכן ביטוח, קיימים סעיפים שדיברו על חובת הציבור.

יואל בריס: אנחנו בעקבות הנושאים של חופש העיסוק והרצון לצמצם את זה הגדרנו, היתה הכוונה בשיקול הדעת.

יואל בריס: שיקול הדעת הוא ההתאמה של האדם למילוי התפקיד בשים לב לדרישות המקצוע.

יואל בריס: זו הכוונה מאוד ברורה ולכן היא קיימת כאן והיא מחליפה את כל טובת הציבור שהיה קיים בעבר בחוקים שונים.

שמעון וייס: עם כל הכבוד, הכוונה, לא הכוונה, משום שהמושג דרישות המקצוע, או אין הוא ראוי לשמש בעל רישיון אינם אומרות דבר וחצי דבר.

שמעון וייס: צריך לתת קריטריונים ברורים שבשלם מסרבים לתת רישיון.

שמעון וייס: אין פה שום קריטריון בחוק.

יואל בריס: יש מצבים שבהם הקריטריון הוא חד משמעי, ויש מצבים שהחיים, כמו שאתה יודע, הם חזקים מאתנו, ולכן אדם צריך להיות מוכן לכל מיני סיטואציות שבהן יכול להיות אדם שעבר עבירה, שלפי חוקי המדינה שבה הוא עבר אותה היא לא עבירה, אבל לפי החוקים שלנו היא כן עבירה.

יואל בריס: זה דוגמא שתמיד מביאים אותה.

יואל בריס: אדם שהורשע, עורך דין לצורך העניין שנשלל רשיונו בעקבות עבירת משמעת חמורה.

יואל בריס: כל הדברים האלה, סוכן ביטוח שנשלל רשיונו בשל מעשה שעשה שהוא לא מהווה עבירה.

יואל בריס: כל המצבים האלה צריך להתייחס אליהם.

יואל בריס: הדרך להתייחס אליהם היא שאתה אומר אתה נותן לו הזדמנות להישמע, אתה מתייעץ עם הוועדה ואז אתה שואל את עצמך שאלה אחת, האם הוא מתאים לתפקיד בהתחשב במקצוע שאליו אתה הולך.

יואל בריס: אם הוא יועץ אתה צריך לראות אם הוא מתאים להיות יועץ.

יואל בריס: למשל השאלה אם הוא מנהל כספים של אחרים או לא מנהל כספים של אחרים יכולה להיות מאוד רלוונטית.

יואל בריס: אם הוא בעבר עשה דבר שהוא נגע בכספים של אחרים אז יכול להיות שתיתן לו להיות יועץ אבל לא תיתן לו לגעת בכספים של אחרים כי הוא כבר היה שם וחטף.

יואל בריס: אז לכן אתה צריך איזה שהוא סעיף שהוא קצת יותר כללי והוא נותן בכל זאת הכוונה, וברור שהחיים ימלאו תוכן יותר ספציפי בדבר הזה.

שמעון וייס: בפסקה קודמת יש הכוונה ברורה גם לעניין חקירה, אפילו חקירה פלילית, קרי עוד לפני הרשאה.

שמעון וייס: פסקה 3 עוד פחות מזה.

שמעון וייס: רבותיי, בואו לא נשכח, מדובר פה בחופש העיסוק, המושג דרישות המקצוע הוא מושג בעל רקמה פתוחה, בלתי מוגדרת.

שמעון וייס: לחלוטין לא ברור סף הכניסה.

שמעון וייס: וכיוון שמדובר פה בחופש העיסוק אני מבקש הגדרה הרבה יותר ברורה.

שמעון וייס: איש לא יידע במה המדובר.

אייל בן שלוש: שמענו את ההערה שלך, התייחסנו אליה, אנחנו חושבים שיש מקרים שבהם אי אפשר לכוון אותם במדוייק גם לחיוב וגם לשלילה, במיוחד בנושא עיסוק, במיוחד בתחום הפיננסי והפנסיוני, ולכן אנחנו חושבים שההגדרה שקיימת היום שנותנת סמכות לטובת הציבור, שהיא ההגדרה כל כך רחבה שדווקא אפשר להעביר כמעט הכל, היא לא מתאימה לסביבה הנורמטיבית שאנחנו חיים בה היום במדינה שלנו.

אייל בן שלוש: למשל אם אתה עובר עבירה על חוק הבנייה, זו עבירה פלילית.

אייל בן שלוש: זו לא הצעה ייחודית לכאן.

אייל בן שלוש: הנושא הזה הובא בכדי לצמצם את מה שנגזר, טובת הציבור, ולתת לו איזה שהוא חוק שאתה הולך ובודק את טובת הציבור תבדוק אותה בהקשר הספציפי שעליו אתה מדבר, לא בהקשר של טובת הציבור כי לא מצא חן בעיניך.

אייל בן שלוש: אגב יש מידעים שהם מידעים הרבה יותר קשים.

אייל בן שלוש: דיברו על גלובליזציה, כשמישהו במדינה אחת ששם חלק מהעבירות לא נחשבות ובארץ כן נחשבות, כי אנחנו מדינה יותר נורמטיבית בהקשר הזה.

אייל בן שלוש: ומכיוון שיש מעברים של אנשים, אתה רוצה גם להתייחס אליהם.

אייל בן שלוש: לכן אתה צריך להתייחס בכובד ראש ובזהירות רבה למצב שאתה בא ואומר למישהו אתה לא רשאי להיכנס לבית ספרנו, אבל תשים לב למה שהוא עושה.

אייל בן שלוש: לא תשים לב כי לא מצא חן בעיניך כי הוא עשה משהו במדינה אחרת.

אייל דותן: בסעיף 3 קטן מדבר על גוף מוסדי שיעסוק רק במוצרים פנסיוניים שיש להם זיקה אליהם.

אייל דותן: כתוב שזה רק באמצעות 1 או 2, זאת אומרת או באמצעות סוכן ביטוח או באמצעות סוכן שיווק פנסיוני.

אייל דותן: בעמ' 808.

אייל דותן: ב-3.2 השאלה אם סוכן שיווק פנסיוני זה באמת כתוב אם הוא עובד בגוף מוסדי כאמור בסעיף 3, אבל למעשה יש כאן פתח לכל חברת ביטוח, שהיא גוף מוסדי, יש לה בבעלותה סוכנויות ביטוח, ולכן עם הסוכנויות ביטוח מצד אחד רציתם להגביל את החברת ביטוח, את הגוף המוסדי לשווק רק את המוצרים שיש לה זיקה אליהם, רק המוצרים שלה שהיא מייצרת אותם, אבל למעשה באמצעות אותם סוכני ביטוח שהיא שולטת בהם.

רעות שניר: תגיד לי אם זה לא נותן מענה, אנחנו הכנסנו בנוגע למוצרים פנסיוניים שיש לו זיקה אליהם בפסקאות 1 או 2 להגדרה ופה הכנסנו בעצם זה רק עניין של, הזיקה היא בעלות.

רעות שניר: היא מתקשרת לחברות ביטוח נוספות, בעצם הזיקה שלה נובעת מטובת הנאה שהיא מקבלת, אני לא הכנסתי את זה פה, הכנסתי רק את הטובות הנאה של בעלות.

אייל דותן: זה מופיע בסעיף 1 שמדבר על סוכן ביטוח.

רעות שניר: פה אני אומרת בנוגע למוצרים פנסיוניים שיש לו זיקה אליהם לפי פסקאות 1 או 2 אני לא מאפשרת לו לעסוק במוצרים, מי יכול לעסוק בשמו, או סוכן ביטוח פנסיוני או סוכן שיווק פנסיוני.

רעות שניר: באיזה מוצרים מותר להם לעסוק,

יואל בריס: גוף מוסדי יכול לעסוק רק בשיווק של מוצרים שיש לו קשר בעלות אליו.

יואל בריס: הסוכנות שבבעלות מלאה היא לא מוגבלת בשיווק של מוצרים רק של הבעלים.

יואל בריס: הסוכן שעובד בגוף מוסדי יכול לשווק רק את המוצרים שלגוף המוסדי מותר לשווק, שזה גופים שיש להם בבעלות בלבד.

יואל בריס: סוכן תאגיד שבבעלות של גוף מוסדי הוא לא מוגבל.

יוסי מנור: באותו עמ' שהחבר התייחס, 808, יש לי שאלת הבהרה לסעיף 4.

יוסי מנור: בסעיף 4 בדברי ההסדר רשום: מוצע להבהיר כי יועץ השקעות יהיה רשאי להמשיך ולעסוק בייעוץ לקרן השתלמות ולקופת גמל לתגמולים.

יוסי מנור: אתם בעצם העברתם את קרן ההשתלמות ואת קופת הגמל לנושא הפנסיוני.

יואל בריס: גם וגם.

יוסי מנור: אני מבקש לצורך ההבנה לשאול, ברשותך אדוני היושב ראש, את המפקח על הביטוח.

יוסי מנור: יועץ פיננסי היום יוכל לשווק, לייעץ בקרן השתלמות ובקופת גמל, וגם יועץ פנסיוני יוכל לייעץ בקרן השתלמות וקופת גמל?

יואל בריס: לא כל קופת גמל.

נטע דורפמן-רביב: בקופת גמל תגמולים לעמית מבוגר שאין לו מרכיב ביטוח או קרן השתלמות שאין להם מרכיב ביטוח.

אייל בן שלוש: ההגדרה של קרן השתלמות, שזה חלק מקופות הגמל, היא נכס שאפשר ליועץ פיננסי לייעץ עבורו וגם להפיץ אותו.

אייל בן שלוש: לגבי קופות גמל התייחסנו לקופות גמל שאינם בחסכון הפנסיוני ואיך התייחסנו אל זה, שאינם מגיל פרישה ושאין בהם מרכיבי ביטוח.

יוסי מנור: ומה עם קופות הוניות, אם אנחנו נדבר,

אייל בן שלוש: שאינם לפרישה.

אייל בן שלוש: הוניות שלא לגיל פרישה.

יואל בריס: זה שלוש תנאים מצטברים.

יואל בריס: הוניות, לא לגיל פרישה, ואין בהם מרכיב ביטוח.

יואל בריס: מי שעונה על שלושת התנאים האלה הוא חי בשני העולמות.

יואל בריס: גם הפיננסי וגם הפנסיוני.

יוסי מנור: עוד הערה אחת, כי היא המשיכה בהקראה ולא עצרה.

יוסי מנור: יש לנו ב-810, 811, 9ב: הממונה רשאי לתת רישיון יועץ פנסיוני או רישיון סוכן שיווק אף שלא מתחייב לגביו מהם התנאים שבסעיפים אם שוכנע כי בשל טעמים מיוחדים ניתן לראות אותו ככשיר לקבלת רישיון.

יוסי מנור: אז אם יש טעמים ונקבעו כללים אז איך מצד אחד יש כללים ומצד שני המפקח על הביטוח יכול לא להתחשב בכללים ובכל אופן להעניק לו רישיון.

יואל בריס: מדובר במבחנים והתמחות.

יואל בריס: יש כללים ויכול להיות מצב חריג שאפשר לעשות עליו שיקול דעת פרטני.

ג'ון גבע: הדוגמא שתמיד מביאים, פרופסור במכללה לביטוח שהחליט יום אחד להפוך ליועץ אבל הוא לא עבר מעולם את ההשכלה הפורמלית.

ג'ון גבע: אומרים אבל אנחנו יודעים שהוא עשרים שנה מלמד במכללה לביטוח ואנשים שעוברים את הבחינות האלה,

יוסי מנור: והוא מעולם לא פגש אדם ולא יעץ לו ולא התמחה,

יעקב ליצמן: אני אתן לך דוגמא.

יעקב ליצמן: ליצמן רוצה לבוא לוועדת רביבי.

יעקב ליצמן: יושב ראש ועדת הכספים.

יעקב ליצמן: אבל אם לא ירצו יגידו אבל לא בהשכלה.

יואל בריס: יש מקרים מיוחדים שהוא צריך לרשום אותם שבהם הוא יכול להגיד אדם כזה אני פוטר אותו.

סמדר אלחנני: בעניין קרן השתלמות, קרן השתלמות יש שני סוגים.

סמדר אלחנני: בגדול, זה מתחלק, אחד לשכירים ואחד לעצמאים.

סמדר אלחנני: לשכירים זה לפי הסכמי עבודה.

סמדר אלחנני: רק מי שיש לו את זה בהסכם עבודה מקבל שבעה אחוז מהשכר, בדרך כלל זה שבעה אחוז, ברוטו שווה לנטו.

סמדר אלחנני: עצמאים צריכים להפריש, אחוזי ההפרשה שלהם יותר קטנים, המוכרים להם כהוצאה מוכרת ופטור ממס, והם יכולים לתפור לעצמם קרן השתלמות.

סמדר אלחנני: זאת אומרת פה באמת צריך אולי ייעוץ.

סמדר אלחנני: אבל לשכירים אין את זה.

סמדר אלחנני: השכירים תלויים בהסכם עבודה ובהסכם שחתמו אתם ויש שכירים שאם אין להם את זה בהסכם עבודה הם לא נהנים משבעה אחוז מהשכר פטור ממס.

סמדר אלחנני: אז זה הסכמי עבודה עם הארגון היציג.

סמדר אלחנני: מה שאני באה אל חברי ועדת הכספים, לא אליכם, אני הייתי מצפה שאם כבר עושים הסדרה כזאת תהיה קודם כל הסדרה של עניין קרן ההשתלמות, ויותר מכל עניין הפטור ממס בעניין קרן השתלמות.

סמדר אלחנני: היו כבר הרבה תסקירים חברי הוועדה בתקופה שרצו לבטל את הפטור הזה או לשנות אותו, התייחסתי לנושא הזה ודרשתי קודם כל שחברי ועדת הכספים ידרשו שיוויון בהתייחסות מערכת המיסוי לקרן השתלמות.

סמדר אלחנני: שיהיה לכל אחד שבעה אחוז חסכון בינוני פטור ממס.

סמדר אלחנני: לא חשוב איפה אתה חוסך אותו.

סמדר אלחנני: שיהיה לו את השיוויון הזה, לכולם.

סמדר אלחנני: גם השכירים, גם עצמאים, שכירים כאלה ושכירים כאלה.

סמדר אלחנני: אז לכן אני משחילה את זה פה כי זאת ההזדמנות לדבר על זה.

סמדר אלחנני: זה לא בדיוק נופל על זה אבל זה חברי ועדת הכספים צריכים להיות מודעים לכך.

סמדר אלחנני: איזה ייעוץ יכול לתת לי היועץ הזה שנותן, בשני המעגלים האלה, יתן לי לגבי קרן ההשתלמות שלי.

סמדר אלחנני: מה הוא יגיד לי, הדבר היחיד שהוא יגיד לי הוא יגיד אל תפדי אותה, כי יש את העניין של הפטור ממס, כי כל הכסף שהוכנס לפני אחד מינואר 2002 ממשיך להיות פטור.

סמדר אלחנני: צובר את הפטור ממס.

נטע דורפמן-רביב: 10.

נטע דורפמן-רביב: הממונה רשאי לתת רישיון יועץ פנסיוני או רישיון סוכן שיווק פנסיוני להתנותו לתקופה שיקבע, להתנות בו תנאים ולשנות תנאי מתנאיו בהתקיים אחד מאלה: ... 5.

נטע דורפמן-רביב: בעל הרישיון כאמור הוכרז פושט רגל בטרם ניתן לו היתר כאמור בסעיף 62 לפקודת פשיטת הרגל, אם הוא תאגיד ניתן לגביו צו פירוק זמני או מונה לו כונס נכסים או שהחליט על פירוקו מרצון.

נטע דורפמן-רביב: 6.

נטע דורפמן-רביב: הממונה סבר כי קיימות נסיבות שבשלהן אין הוא ראוי לשמש כבעל רישיון יועץ פנסיוני או כבעל רישיון סוכן שיווק פנסיוני, בשים לב לדרישות ... ואם הוא תאגיד כי קיימות נסיבות כאמור הנוגעות לנושאי משרה בו או למי ששולט בו.

נטע דורפמן-רביב: ב. ...

נטע דורפמן-רביב: לפי סעיף קטן א ייעשו לאחר שניתנה לבעל הרישיון כאמור הזדמנות להשמיע את טענותיו, ולעניין פסקאות 4 או 6 לאחר התייעצות בוועדה ולאחר שניתנה לבעל הרישיון כאמור הזדמנות להשמיע את טענותיו.

נטע דורפמן-רביב: ג.

נטע דורפמן-רביב: יועץ פנסיוני או סוכן שיווק פנסיוני אשר חדל לעסוק בעיסוק נושא הרישיון רשאי לבקש ...

נטע דורפמן-רביב: כי רשיונו יבוטל לפני תקופה שיבקש.

נטע דורפמן-רביב: ד.

נטע דורפמן-רביב: הוגש נגד יועץ פנסיוני או נגד סוכן שיווק פנסיוני כתב אישום בשל עבירה או הוגשה בקשה להכרזתו כפסול דין או להכרזתו כפושט רגל, אם הוא תאגיד הוגשה בקשה למתן צו לפירוקו או למינוי כונס נכסים לו, רשאי הממונה לאחר שנתן ליועץ או לסוכן כאמור הזדמנות להשמיע את טענותיו להתלות את רשיונו עד לסיום ההליכים.

נטע דורפמן-רביב: ה.

נטע דורפמן-רביב: מי שרשיונו הותלה לא יהיה רשאי לעסוק בייעוץ פנסיוני או בשיווק פנסיוני לתקופת ההתליה.

נטע דורפמן-רביב: ו.

נטע דורפמן-רביב: הודעה על ביטול רישיון יועץ פנסיוני או רישיון סוכן שיווק פנסיוני או על התלייתו תפורסם בידי הממונה או בידי ... ז.

נטע דורפמן-רביב: מי שרשיונו בוטל ועילת הביטול תוקנה רשאי לבקש מהממונה ...

יוסי מנור: כל מי שהמפקח חושב שהוא עבר עבירה ולו קלה ביותר הוא מובא בפני הוועדה המייעצת, ואני יכול לומר לך שבשנה האחרונה בוטלו רשיונותיהם של עשרות סוכני ביטוח והותלו רשיונותיהם של אנשים שחשבו שתיווך זה מלה כזאת רחבה ולא מלה לפי הרישיון.

נטע דורפמן-רביב: ז.

נטע דורפמן-רביב: מי שרשיונו בוטל ועילת הביטול תוקנה רשאי לבקש מהממונה לחדש את הרישיון.

נטע דורפמן-רביב: על חידוש הרישיון יחולו הוראות סעיפים 5 עד 9 בשינויים המחוייבים.

נטע דורפמן-רביב: 11.

נטע דורפמן-רביב: עיסוק בייעוץ פנסיוני בידי תאגיד בנקאי.

נטע דורפמן-רביב: א.

נטע דורפמן-רביב: הממונה לא יתן רשיון יועץ פנסיוני לתאגיד בנקאי, רק אם הוא רשאי לקבל רישיון יועץ פנסיוני לפי הוראות סעיף 5 אלא בהתקיים שניים מאלה: 1.

נטע דורפמן-רביב: התאגיד הבנקאי רשאי להפנות לייעוץ פנסיוני לפי הוראות חוק הבנקאות רישוי.

נטע דורפמן-רביב: 2.

נטע דורפמן-רביב: הממונה ...

נטע דורפמן-רביב: מתן הרישיון כאמור כדי לפגוע בהתפתחות התחרות ... ב.

נטע דורפמן-רביב: החלטת הממונה לפי סעיף קטן א.

נטע דורפמן-רביב: 2 תתקבל לאחר התייעצות עם הממונה על הגבלים עסקיים כמשמעותו בחוק ההגבלים העסקיים התשמ"ח-1988.

נטע דורפמן-רביב: בחוק זה, חוק ההגבלים העסקיים.

נטע דורפמן-רביב: ולעניין השיקולים בדבר השתתפות בתחרות ומניעת הריכוזיות בתחום הבנקאות גם לאחר התייעצות עם המפקח על הבנקים.

נטע דורפמן-רביב: ג.

נטע דורפמן-רביב: תאגיד בנקאי או מי שעוסק בשמו בייעוץ פנסיוני לא יתן ייעוץ פנסיוני לגבי מוצר פנסיוני של הגוף המוסדי שהוא בעל עניין בתאגיד הבנקאי ובזיקה אליו.

נטע דורפמן-רביב: בעניין זה גוף מוסדי לרבות מי ששולט בו או מי שנשלט בידי מי מהם.

שמעון וייס: אני מבקש להעיר על התנאים בסעיף א 1 ו-2.

שמעון וייס: ברגע שהתאגיד הבנקאי קיים את כל התנאים, על מנת לקבל רישיון יועץ פנסיוני, אני לא רואה שום סיבה להוסיף התייעצויות ושיקולי דעת של רגולטור זה או אחר.

אייל בן שלוש: יש תמיד שיקול דעת של המפקח במתן רישיון.

אייל בן שלוש: גם אם אתה קיימת את כל התנאים ועמדת בכל המבחנים עדיין יש שיקול דעת.

אייל בן שלוש: אמרנו, אם אני מבין את ההערה שבאה ממקום אחר לדעתי, שלכאורה אומרים, רוצים לתת לבנקים להיכנס, אבל בעצם פה בסוף, בעוד איזה שנתיים שלוש יגידו לא.

אייל בן שלוש: אז אני כאן אומר לוועדה, אני אומר את זה מתוך תפקידי ולדעתי זה אפילו בסמכות, אנחנו כשכתבנו את ההמלצה לאפשר לבנקים, ואם הכנסת תאשר את ההמלצה הזאת, אזי, ואנחנו ניתחנו את מבנה השוק, ואני חושב שהריכוזיות שדיברנו עליה היא מציאות קיימת, וכל מבנה השוק שמתקיים היום לקחנו אותו בחשבון, ולמרות זאת בתנאים שקבענו, שחשבנו שהם נכונים, כי אנחנו כן חושבים שצריך לאפשר לבנקים לייעץ בתחום הפנסיוני.

אייל בן שלוש: בהינתן שאלה התנאים שיתקיימו גם בהתקיים כל הוראות המעבר, כל הדברים האלה שלא ניכנס אליהם כרגע, אזי בוודאי אנחנו לא רואים מניעה, אבל מכיוון שאנחנו הולכים לתהליך של ארבע שנים קדימה, יכול להיות שיתפתחו גם דברים בעתיד.

אייל בן שלוש: אני מזכיר שהנושא הזה של כניסת הבנקים לענף הביטוח עורר פה בוועדה, רק היום, רוב חברי הכנסת שמעתי הרבה הרהורים וחששות.

אייל בן שלוש: ולכן חלק מהמנגנונים שאנחנו מציעים כדי להבטיח שהמהלך הזה יהיה גם בבקרה וגם יהיו כלים לטפל אם בעיות יתעוררו בו, למשל עם חלק מהשחקנים או עם כל השוק עצמו, אנחנו מציעים שיהיה פה את הפילטר הזה.

אייל בן שלוש: הפילטר הזה בא לטפל במקרה שמה שאתם אוהבים לקרוא המהלך הזה ברח והתפתח כשל כזה שבודאי לא אליו התכוונו כשניתחנו.

אייל בן שלוש: יש דו"ח הוועדה, שמצלם תמונת מצב, מתאר מבנה שווקים והתנהגויות, ובהינתן כל המערכת הזאת גם קבענו הוראות איך להיכנס, איך הבנקים צריכים להיכנס לעולם הזה.

אייל בן שלוש: אם יהיה כאן כשל, גם בעתיד וגם מעבר, שמעתם פה את החששות.

אייל בן שלוש: הכלי הזה אמור להינתן, וגם עליו אגב יש ביקורת, יש עליו הפנייה למבנה התחרותי, שזה המקום שהכי מפריע לנו.

אייל בן שלוש: המבנה התחרותי במערכת ההפצה הבנקאית.

אייל בן שלוש: אם יהיה שם את הכשלים אזי תהיה לנו את היכולת להטיל כלי בקרה כדי לטפל בבעיה.

אייל בן שלוש: זה עוד פילטר במכלול הצעדים שנעשו כדי לאפשר לבנקים להיכנס למערכת הזאת, בשים לב לכל החששות שעולות פה על השולחן, שאנחנו לא חושבים שאלה חששות בעלמא.

אייל בן שלוש: זה לא משהו שסתם נאמר, אלא אנחנו חושבים שהפתרון שאנחנו מציעים גם נותן תמורה טובה יותר לצרכנים וגם נותן כלים ובקרות כדי לאפשר את זה.

דב קוטלר: אני לא מתלבט בכלל בשאלה הזאת, וזה שיש חששות גם אנחנו שמענו.

דב קוטלר: אבל בואו נגיד שההחלטה התקבלה.

דב קוטלר: התקיימו תנאים, ובהחלט אתה מגדיר את זה שאנחנו אומרים אם כבר נכנסים אז שלא יהיה מחר הפתעה בתרמיל.

דב קוטלר: ואני מנסה להבין מה הסיטואציה.

דב קוטלר: אתה אומר כשל שוק, זה הגדרה רחבה מידי.

דב קוטלר: מה הסיטואציה שבה המפקח משתמש בסמכותו,

אייל בן שלוש: ניסיתי להסביר ככל שאני יודע להסביר, כנראה שנכשלתי, כי תמיד השומע הוא הזכאי בסיפור הזה.

דב קוטלר: אם אתה מוטרד ממצב תחרותי תגדיר את זה כסיטואציה שבה המפקח,

אייל בן שלוש: זה בדיוק מה שכתוב.

אייל בן שלוש: יותר מזה אמרנו, לא רק שהמפקח על הביטוח במקרה זה הוא צד להסדרה, הוא המפקח הראשי, אלא הוא צריך להתייעץ עם מי שאחראי מבחינת החקיקה בישראל על הבנה וניתוח של שווקים תחרותיים, זה הממונה על הגבלים עסקיים.

אייל בן שלוש: זו לא החלטה שרירותית עצמאית של הרשות שאחראית על ההסדרה של הענף הזה, אלא בגלל הבעייתיות של מבנה התחרות אמרנו, בשים לב, אמרנו בואו גם הוא יהיה בפנים כי זה מאוד חשוב שהממונה על הגבלים עסקיים יסתכל.

אייל בן שלוש: יש פה גם את מי שנמצא כרשות מפקחת, אינהרנטית מטפלת בבעיות של הענף, היא מכירה בצורה אינטימית, וגם מישהו שרואה את התפיסות של הפיקוח, כי זה הסמכות שלו להתערב בנושאי מבנה שווקים ומבנה תחרותי.

אייל בן שלוש: וכאן המיקוד שלנו על המבנה התחרותי.

אייל בן שלוש: יתר הדברים אנחנו נתנו פתרונות.

אייל בן שלוש: יכול להיות שהם לא טובים אבל אנחנו חושבים שהם טובים.

אברהם צבי רוטנשטיין: הפילטר הזה שאתה מדבר עליו לא ידוע לנו מה עובי הצנרת הזאת.

אברהם צבי רוטנשטיין: גדול, קטן, אם היית מגדיר כשל שוק היינו יודעים לקראת מה אנחנו הולכים, ממה עלינו להיזהר, אולי לא היינו נכנסים, אולי כן היינו נכנסים.

אברהם צבי רוטנשטיין: אבל כשהפילטר הוא כזה שלא ידוע, שהוא יכול מחר להצטמק ומחר להתרחב, והוא תלוי בסופו של דבר בשיקול כזה או אחר זה לקראת הבלתי נודע הזה להשקיע כספים ולהיכנס לתחום הזה, כאשר הוא תחום שמחייב הון עתק להיכנס אליו, הוא מעורר ספקות ומעורר חששות.

אייל בן שלוש: ואני חושב שהחששות שאתם מעלים לפני ההערה שלי הם מובנים לי.

אייל בן שלוש: אגב זו לא פעם ראשונה שאתם מעלים את זה.

אייל בן שלוש: היה איזה דיון, נדמה לי בבית הדין לעבודה, באחד הדיונים, ועוד כמה פורומים זה עלה, ואנחנו חוזרים ואומרים ועונים את התשובה הזאת בכל פורום, בדיון בוועדת כספים, בכל מקום, כדי בעצם להסביר את התכלית.

אייל בן שלוש: כשל שוק זו אמירה קשה.

אייל בן שלוש: בשביל שאנחנו נרים את הנטל כמפקחים, כדי שאנחנו נרים את הנטל ונצביע, בשים לב שדו"ח הוועדה שלנו, של צוות בכר, היה מונח לפנינו, וציינו את העובדות, ועכשיו אנחנו צריכים להורות כשל תחרותי גדול יותר, בעוצמות שלו.

אייל בן שלוש: זה נטל כבד להרים.

אייל בן שלוש: וזה לא שאנחנו מכניסים את עצמנו לפינה.

אייל בן שלוש: הפעלת הסמכות הזו, שהיא באמת חריגה, תהיה אם משהו קרה לנו וברח לנו.

אייל בן שלוש: לא יודע מה, בנק אחד השתלט על כל השוק הזה.

אייל בן שלוש: אין סוכנים, אין מתווכים, אין יועצים, אין כלום.

דב קוטלר: אני יכול להציע למפקח הצעה, שיהיה כתוב כשל שוק מהותי.

דב קוטלר: שהמפקח ישקול פעמיים אם להפעיל את סמכותו בהגדרה שזו מהותי.

אייל בן שלוש: אנחנו מתחברים למה שאתה אומר.

דב קוטלר: אם אתם מתחברים למה שאנחנו אומרים זה רק בעיה של ניסוח, וזה בדיוק למה שאנחנו מתכוונים, אז אין לנו בעיה.

יוסי מנור: אני מבקש להתנגד לאמירה כשל שוק מהותי.

יוסי הלוי: אני רוצה לחזור על הדברים שאמרנו בהקשר הזה בבוקר, יש חשש, ואנחנו הבענו את החשש הזה, אני רק אזכיר, יש לנו חשש.

יוסי הלוי: יש לנו החשש שתהיה השתלטות של הבנקים על המגזר הזה של מה שנקרא תיווך ייעוץ, והכשל שקיים היום או הרצון לפתור את הבעיה שם יעביר אותה לפה.

יוסי הלוי: בדיוק הסעיף הזה הוא אחד האמצעים שבא למנוע את המצב של ריכוזיות, אנחנו רוצים גם שהיועצים, אני לא אמרתי שלא תהיו שם, שגם היועצים יהיו שם אבל גם הסוכנים.

יוסי הלוי: כי אחרת המצב לא יהיה טוב.

יוסי הלוי: מי ישלם, לא חברות הביטוח ישלמו.

יוסי הלוי: הצרכן ישלם.

שמעון וייס: לגבי סעיף קטן ג', הסעיף הזה הוא בעייתי.

שמעון וייס: עמ' 813, סעיף קטן ג', בעייתי.

שמעון וייס: מהטעם הפשוט, שום בנק לא שולט מי יהיה בעל העניין בו.

שמעון וייס: אין לי שום יכולת לדעת מי יהיה בעל עניין בי.

שמעון וייס: לכן אני לא יכול, זו גזירה שאי אפשר לעמוד בה.

שמעון וייס: ולכן נא למחוק.

שמעון וייס: אני אסביר את הנקודה.

שמעון וייס: בא סעיף קטן ג ואומר, וכך גם מוסבר בדברי ההסבר, שכדי למנוע ניגוד עניינים בפעילות הייעוץ של בנק הם מציעים לאסור על בנק שבידו רישיון יועץ לעסוק בייעוץ פנסיוני בנוגע למוצרים של גוף מוסדי שהוא שולט בו או שנשלט בידי אחר או שהוא בעל עניין.

שמעון וייס: אז אני אומר לגבי הקטע של בעל עניין אני לא יכול לדעת מי בעל עניין בי.

שמעון וייס: אני גם לא יכול לכוון אותו.

שמעון וייס: לכן אני לא יכול לחיות עם האיסור הזה.

יואל בריס: אני אנסה להשיב לדברים.

יואל בריס: הסעיף אומר שיש לך גוף שהוא בעל עניין בבנק, יש כאן חשש שהייעוץ מוטה, ולכן ברגע שיש גוף שהוא בעל עניין בבנק הוא יכול לייעץ, הוא עדיין יכול להיות יועץ, אבל הוא יכול לייעץ לגבי אותם מוצרים למעט הפינה הקטנה הזאת שמישהו בעל עניין בו.

יעקב ליצמן: למה לא עשיתם את זה בבנקים על קופות גמל שהוא לא יכול למכור קופות גמל שלו,

יואל בריס: לא, כי פה הכשל הוא, מדובר במצב שלא הבנק שולט אלא מי ששולט בבנק.

יואל בריס: למעלה.

יואל בריס: אני יש לי בנק בבעלותי, אני בעל עניין, אני מחזיק חמישה אחוז לצורך העניין בבנק לאומי וחוץ מזה יש לי חברה לניהול קופות גמל.

יואל בריס: אז בנק לאומי, זה לא שבנק לאומי שולט.

יואל בריס: עכשיו נכון שהבנק לא יכול להגיד לי תמכור את האחזקה שלך בבנק.

יואל בריס: הוא לא יכול להגיד לי למכור את האחזקה שלי בקופת גמל.

יואל בריס: הוא לא משפיע עלי.

יואל בריס: להיפך, אני שולט בו.

יואל בריס: אני לא שולט בו, אני בעל עניין בו.

קריאה: מה שמתכוון עו"ד שמעון וייס התאגיד הבנקאי הוא פאסיבי לגבי השאלה מי ישלוט בו.

קריאה: לזה אתם מסכימים.

קריאה: בעל העניין יכול להפוך מארבע נקודה תשע לחמישה אחוז, הוא מייד הופך לבעל עניין.

קריאה: ואני לא יודעת מתי זה מתרחש.

קריאה: ביום שאני אדע אין ספק שאני צריכה להפסיק לייעץ לגביו.

קריאה: אבל אתם לא נותנים לנו תמיד,

יואל בריס: אם הבעייה היא שבוע כדי להיערך זאת לא הבעיה.

אייל דותן: מדוע אסור לבנק לייעץ על מוצר פנסיוני למישהו בעל עניין, מדוע הסעיף הזה לא חל על יועץ, למה רק על בנק, אם יש חשש,

יואל בריס: זה לא יכול להיות מצב אחר.

יואל בריס: כי לפי סעיף 26 א בחוק הפיקוח המצב היחיד שבו אדם יכול להיות שולט במוצר פנסיוני, בעל עניין ויועץ, המצב היחיד שבו אדם יכול להיות שולט בגוף מוסדי בעל עניין ויועץ זה בנק.

יואל בריס: זאת אומרת זה לא בדיוק שהפלינו את הבנקים כאן לרעה.

אייל בן שלוש: זו הערה נכונה ורשמנו אותה.

נטע דורפמן-רביב: פרק ג – חובות איסורים והגבלות בעניין ייעוץ פנסיוני ושיווק פנסיוני.

נטע דורפמן-רביב: סימן א – התאמת השירות לצרכי הלקוח.

נטע דורפמן-רביב: התאמת השירות לצרכי הלקוח 12. א.

נטע דורפמן-רביב: בעל רישיון יתאים את הייעוץ הפנסיוני או השיווק הפנסיוני שהוא נותן ללקוח לצרכיו של כל לקוח ויבחר את סוג המוצר הפנסיוני, את המוצר הפנסיוני ואת הגוף המוסדי המתאימים ביותר ללקוח, לאחר שבירר עם הלקוח את חלופות החסכון שלו באמצעות מוצר פנסיוני, את מצבו הכספי דרך כלל, את החסכון הקיים שלו באמצעות מוצרים פנסיוניים ואת שאר הנסיבות השייכות לעניין.

נטע דורפמן-רביב: ככל שהלקוח יסכים למסור מידע לגביהם.

נטע דורפמן-רביב: בחירת סוג המוצר הפנסיוני – המוצר הפנסיוני והגוף המוסדי המתאימים ביותר ללקוח תיעשה בהתאם למפורט להלן: 1.

נטע דורפמן-רביב: בעת בחירת סוג המוצר הפנסיוני המתאים ביותר ללקוח יבחן בעל הרישיון את כלל סוגי המוצר הפנסיוני.

נטע דורפמן-רביב: 2.

נטע דורפמן-רביב: בחירת המוצר הפנסיוני המתאים ביותר ללקוח תהיה: א.

נטע דורפמן-רביב: מנהל ייעוץ פנסיוני מתוך כלל המוצרים הפנסיוניים והגופים המוסדיים.

נטע דורפמן-רביב: ב.

נטע דורפמן-רביב: 1.

נטע דורפמן-רביב: לעניין שיווק פנסיוני בידי גוף מוסדי או בידי סוכן שיווק פנסיוני או סוכן ביטוח פנסיוני, מתוך כלל המוצרים הפנסיוניים שלגביהם הוא עוסק בשיווק פנסיוני, ובלבד שמסר ללקוח מידע בדבר קיומם של מוצרים פנסיוניים אחרים המתאימים ללקוח שלגביהם אין הוא עוסק בשיווק פנסיוני.

נטע דורפמן-רביב: 2.

נטע דורפמן-רביב: לעניין שיווק פנסיוני בידי סוכן ביטוח פנסיוני שאינו עובד של גוף מוסדי, מתוך כלל המוצרים הפנסיוניים שלגביהם הוא עוסק בשיווק פנסיוני ומתוך כלל הגופים המוסדיים שלגבי מוצריהם הפנסיוניים הוא עוסק בשיווק פנסיוני, ובלבד שמסר ללקוח מידע בדבר קיומם של מוצרים פנסיוניים אחרים המתאימים ללקוח שלגביהם אין הוא עוסק בשיווק פנסיוני, ובדבר פרטים אחרים שלגבי המוצרים הפנסיוניים שהם בעלי זיקה אליהם אין הוא עוסק בשיווק פנסיוני.

נטע דורפמן-רביב: ב.

נטע דורפמן-רביב: יוקפד בהסכם ייעוץ פנסיוני לפי סעיף 27.ב.4 כי הייעוץ הפנסיוני המתמשך ישוב היועץ הפנסיוני ויבחן, בהתאם להוראות סעיף קטן א את התאמת החסכון באמצעות המוצר הפנסיוני נושא הייעוץ הפנסיוני לצרכיו של הלקוח במהלך כל תקופת הייעוץ הפנסיוני.

נטע דורפמן-רביב: 13.

נטע דורפמן-רביב: ביצוע עסקה עבור לקוח,

יוסי הלוי: לגבי העמוד שעכשיו קראו, 814, סעיף קטן ב, מדובר פה על המטלות שמטילים על המשווק הפנסיוני.

יוסי הלוי: עכשיו אם אדוני יראה, המטלה למשווק הפנסיוני מובנת שהוא צריך להציג את כל המוצרים של הגופים שהוא מייצג, שהוא משווק אותם.

יוסי הלוי: אבל אם אדוני יראה, יש לו מטרה נוספת, ובלבד שמסר ללקוח מידע בדבר קיומם של מוצרים פנסיוניים אחרים המתאימים ללקוח שלגביהם אין הוא עוסק בשיווק פנסיוני.

יוסי הלוי: גם אם הוא לא עוסק בשיווק הוא צריך לדעת מה יש בכל המשק.

יוסי הלוי: ואני חושב, אני משווק את מגדל אז אני צריך לדעת מה כלל,

יואל בריס: אם אתה יודע שאתה לא משווק,

יוסי הלוי: רבותיי, אתם מכשילים פה גם את סוכני הביטוח אבל גם לא רק סוכני ביטוח, גם הסוכנים הפנסיוניים האחרים.

יוסי הלוי: אפשר לכתוב הכל, וגם הכנסת יכולה בסופו של דבר לאשר את זה, אז אני פונה לאדוני ואני אומר, זה בדיוק המקרה שיש פה גזירה שהציבור לא יכול לעמוד בה.

יוסי הלוי: אנחנו רוצים, למשווקים, לכן יש הבדל, לכן עשיתם את האבחנה בין יועץ ובין משווק.

יוסי הלוי: משווק זה אחד שיש לו זיקה, יועץ הוא אובייקטיבי.

יואל בריס: הבעיה היתה מוכרת לנו, היינו צריכים לעשות פה איזון דק בין להגיד שהוא בעצם צריך לייעץ לגבי המוצרים ולהגיד אם למשל יש אדם שהוא צריך מבחינת טובתו חשוב מאוד שיהיה לו, שהאובדן כושר עבודה ייבדק בצורה כזאת ולא בצורה אחרת.

יואל בריס: ואין לך את המוצר הזה.

יואל בריס: אז לפחות אתה יודע שהוא אומר לך אני פסנתרן, תגיד לו שים לב, יש גם מוצרים שאני לא מוכר, אתה מדבר על הטבע האנושי, אתה מכניס דבר שלא בטבע האנושי.

יואל בריס: כשאני משווק מישהו, מייצג מישהו, עשינו פה איזון בין לייעץ לכל המוצרים, אמרנו הוא לא צריך לייעץ לכל המוצרים ,הוא רק צריך להגיד יש גם מוצרים אחרים.

יוסי מנור: רק טעות יישומית אחת.

יוסי מנור: אם אני לא משווק את הכשרת היישוב אני לא מכיר את המוצרים של הכשרת היישוב.

יוסי מנור: אתה לא יכול לדרוש ממני להכיר את המוצרים של הכשרת היישוב שלא עברתי לגביהם הכשרה, לא קיבלתי אינפורמציה, לא קיבלתי הדרכה מחברת הביטוח ובודאי אינני יכול לומר שקיים מוצר כזה בחברה אחרת כי אני גם לא מכיר את הסייגים למוצר.

יוסי מנור: אז כמי שעוסק בפועל ובשטח בעניין הנושא הזה יש בו כשל ואני מבקש לתקן.

נטע דורפמן-רביב: 13.

נטע דורפמן-רביב: ביצוע עסקה עבור לקוח כחלק מייעוץ פנסיוני או משיווק פנסיוני.

נטע דורפמן-רביב: ביצוע עסקה לגבי מוצר פנסיוני ...

נטע דורפמן-רביב: תיעשה רק כחלק מייעוץ פנסיוני או משיווק פנסיוני ובהמשך לו.

נטע דורפמן-רביב: ביצוע עסקה כאמור כרוכה בפעולות מתמשכות בחסכון באמצעות המוצר הפנסיוני יהיה רק במסגרת ייעוץ פנסיוני מתמשך.

נטע דורפמן-רביב: משך תקופת מתן ייעוץ שנקבעה בהסכם לפי סעיף 27.ב.4 ובמסגרת שיווק פנסיוני מתמשך ולמשך תקופת מתן השירות הפנסיוני לפי העניין.

נטע דורפמן-רביב: נימוק בכתב של המלצות בעל הרישיון – 14.

נטע דורפמן-רביב: בעל הרישיון יעביר ללקוח בעת מתן ההמלצה מסמך בכתב המפרט ...

שמעון וייס: מה שרציתי להעיר זה שסעיף 13 שוב עושה את הכריכה בין ייעוץ לבין שיווק.

שמעון וייס: ושוב אותה הערה שהערנו גם בקשר לייעוץ פיננסי.

שמעון וייס: צריך להבחין הבחנה ברורה וחדה בין שיווק לבין ייעוץ.

שמעון וייס: יכול להיות שיווק שהוא איננו ייעוץ.

שמעון וייס: והדברים צריכים להיות ברורים.

יעקב ליצמן: רבותיי, אני סוגר את הישיבה היום, אנחנו מחר אחר הצהריים נמשיך את ההקראה.